ꦫꦪꦺꦴꦤ꧀

꧋ꦫꦪꦺꦴꦤ꧀ꦲꦸꦠꦮꦏꦻꦤ꧀ꦫꦪꦺꦴꦤ꧀ꦲꦶꦏꦸꦏꦻꦤ꧀ꦱꦶꦁꦢꦶꦒꦮꦺꦱꦏꦱꦼꦫꦠ꧀ꦲꦱꦶꦭ꧀ꦫꦺꦒꦼꦤꦼꦫꦱꦶꦱꦺꦭꦸꦭꦺꦴꦱ꧉ꦱꦼꦫꦠ꧀ꦱꦶꦁꦢꦶꦢꦝꦺꦏꦏꦺꦧꦺꦴꦭꦃꦫꦪꦺꦴꦤ꧀ꦲꦱꦭꦺꦱꦏꦥꦺꦴꦭꦶꦩꦺꦂꦎꦂꦒꦤꦶꦏ꧀‌꧈ꦱꦲꦺꦁꦒꦢꦶꦲꦫꦤꦶꦱꦼꦫꦠ꧀ꦱꦼꦩꦶꦱꦶꦤ꧀ꦠꦺꦱꦶꦱ꧀ꦲꦩꦂꦒꦲꦺꦴꦫꦧꦶꦱꦢꦶꦒꦺꦴꦭꦺꦴꦔꦏꦺꦩꦶꦤꦁꦏꦱꦼꦫꦠ꧀ꦱꦶꦤ꧀ꦠꦺꦠꦶꦱ꧀ꦲꦸꦠꦮꦱꦼꦫꦠ꧀ꦲꦭꦩꦶꦱꦶꦁꦱꦧꦼꦤꦼꦂꦫꦺ꧉ 

꧋ꦱꦗꦼꦫꦺꦴꦤꦶꦁꦆꦤ꧀ꦢꦸꦱ꧀ꦠꦿꦶꦠꦺꦏ꧀ꦱ꧀ꦠꦶꦭ꧀꧈ꦏꦻꦤ꧀ꦫꦪꦺꦴꦤ꧀ꦢꦶꦠꦼꦥꦸꦔꦶꦩꦮꦗꦼꦤꦼꦁꦫꦪꦺꦴꦤ꧀ꦮ꦳ꦶꦱ꧀ꦏꦺꦴꦱꦲꦸꦠꦮꦱꦸꦠꦿꦒꦮꦺꦪꦤ꧀꧈ꦏꦻꦤ꧀ꦲꦶꦏꦶꦫꦕꦏꦺꦏꦠꦺꦴꦤ꧀ꦩꦼꦁꦏꦶꦭꦺꦁꦭꦤ꧀ꦲꦺꦴꦫꦒꦩ꧀ꦥꦁꦏꦸꦱꦸꦠ꧀꧈ꦱꦼꦫꦠ꧀ꦫꦪꦺꦴꦤ꧀ꦝꦸꦮꦺꦈꦤ꧀ꦱꦸꦂꦏꦶꦩꦶꦪꦏꦂꦧꦺꦴꦤ꧀꧈ꦲꦶꦢꦿꦺꦴꦒꦺꦤ꧀꧈ꦭꦤ꧀ꦎꦏ꧀ꦱꦶꦒꦺꦤ꧀꧉

ꦥꦁꦒꦸꦤꦲꦤ꧀
꧋ꦏꦻꦤ꧀ꦫꦪꦺꦴꦤ꧀ꦢꦶꦒꦸꦤꦏꦏꦺꦏꦤ꧀ꦛꦶꦮꦶꦪꦂꦱꦗꦼꦫꦺꦴꦤꦶꦁꦆꦤ꧀ꦢꦸꦱ꧀ꦠꦿꦶꦒꦂꦩꦺꦤ꧀ꦏꦁꦒꦺꦴꦧꦲꦤ꧀ꦱꦤ꧀ꦝꦔꦤ꧀ꦭꦤ꧀ꦥꦭꦺꦁꦏꦥꦤ꧀ꦧꦸꦱꦤ꧈ꦏꦪꦠꦢꦱ꧀ꦠꦼꦂ꧈ꦗꦏꦺꦠ꧀꧈ꦗꦱ꧀꧈ꦱꦤ꧀ꦝꦔꦤ꧀ꦚ꧀ꦗꦺꦫꦺꦴ꧈ꦱꦾꦭ꧀꧈ꦠꦺꦴꦥꦶ꧈ꦢꦱꦶ꧈ꦏꦲꦺꦴꦱ꧀ꦱꦶꦏꦶꦭ꧀꧈ꦭꦤ꧀ꦏꦻꦤ꧀ꦥꦭꦥꦶꦱ꧀ꦱꦺꦥꦠꦸ꧉ꦏꦻꦤ꧀ꦗꦶꦤꦶꦱ꧀ꦲꦶꦏꦶꦲꦸꦒꦢꦶꦲꦁꦒꦺꦴꦩꦶꦤꦁꦏꦏꦻꦤ꧀ꦲꦭꦱ꧀ꦭꦤ꧀ꦥꦭꦺꦁꦏꦥ꧀ꦥꦿꦧꦺꦴꦠ꧀ꦫꦸꦩꦃꦠꦁꦒ(ꦱꦺꦥꦿꦻ꧈ꦱ꧀ꦭꦶꦩꦸꦠ꧀꧈ꦏꦺꦴꦂꦢꦺꦤ꧀)ꦭꦤ꧀ꦥꦶꦫꦤ꧀ꦠꦶꦥꦶꦫꦤ꧀ꦠꦶꦏꦧꦸꦠꦸꦲꦤ꧀ꦆꦤ꧀ꦢꦸꦱ꧀ꦠꦿꦶ(ꦏꦻꦤ꧀ꦏꦁꦒꦺꦴꦥꦿꦧꦺꦴꦠ꧀ꦲꦺꦴꦩꦃꦱꦏꦶꦠ꧀‌꧈ꦧꦺꦴꦭꦃꦧꦤ꧀)꧈ꦱꦂꦠꦧꦫꦁꦏꦱꦺꦲꦠꦤ꧀ꦥꦿꦶꦧꦢꦶ(ꦥꦼꦩ꧀ꦧꦭꦸꦠ꧀ꦮꦤꦶꦠꦭꦤ꧀ꦥꦺꦴꦥꦺꦴꦏ꧀)꧉ꦲꦶꦁꦆꦤ꧀ꦝꦺꦴꦤꦺꦱꦶꦪ꧈ꦏꦻꦤ꧀ꦫꦪꦺꦴꦤ꧀ꦮꦸꦗꦸꦣ꧀ꦧꦲꦤ꧀ꦧꦏꦸꦏꦁꦒꦺꦴꦆꦤ꧀ꦢꦸꦱ꧀ꦠꦿꦶꦏꦻꦤ꧀ꦭꦤ꧀ꦏ꧀ꦭꦩ꧀ꦧꦶꦧꦛꦶꦏ꧀꧉

 ꦠꦺꦏ꧀ꦱ꧀ꦠꦸꦂ 

 ꦫꦺꦥ꦳ꦺꦫꦺꦤ꧀ꦱꦶ 

 ꦥꦿꦤꦭꦤ꧀ꦗꦧ 
 Tèkstil & prodhuk tèkstil  (situs web Asosiasi Patèkstilan Indonésia)

Kategori:Polimer
Kategori:Serat
Kategori:Tèkstil
Kategori:ꦲꦏ꧀ꦱꦫꦗꦮ

de:Kunstseide
eo:Rayón
no:Viskose
sv:Viskos